Монгол Улсын Их Хурлын 2007 оны намрын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 11 дүгээр сарын 30-ны өдөр /Баасан гараг/-ийн хуралдаан 12 цаг 20 минутад Төрийн ордны \"А\" танхимд эхлэв.

Байнгын хорооны дарга, УИХ-ын гишүүн Т.Ганди ирц, хэлэлцэх асуудлыг танилцуулж хуралдааныг даргалав.

Хуралдаанд ирвэл зохих 17 гишүүнээс 11 гишүүн ирж, 64.7 хувийн ирцтэй байв.

            Чөлөөтэй: Б.Бат-Эрдэнэ, Д.Ганхуяг, К.Саираан, Я.Санжмятав.

            Тасалсан: Б.Батбаатар, С.Оюун.

Нэг. Нийгмийн даатгалын тухай хуульд нэмэлт, өөрчлөлт оруулах тухай, Иргэний эрүүл мэндийн даатгалын тухай хуульд нэмэлт, өөрчлөлт оруулах тухай хуулиудын төсөл / анхны хэлэлцүүлэг/

Хэлэлцэж буй асуудалтай холбогдуулан Нийгмийн хамгаалал, хөдөлмөрийн дэд сайд С.Чинзориг, УИХ-ын Тамгын газрын зөвлөх Д.Наранцэцэг, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

Хуулийн төслийн талаар ажлын хэсгийн гишүүн, төсөл санаачлагч УИХ-ын гишүүн Н.Батбаяр танилцуулав.

Танилцуулгатай холбогдуулан УИХ-ын гишүүн Ц.Сүхбаатарын асуусан асуултад УИХ-ын гишүүн Н.Батбаяр хариулж, тайлбар хийв.

Байнгын хорооны дарга Т.Ганди \"Нийгмийн даатгалын тухай хууль болон Иргэний эрүүл мэндийн даатгалын тухай  хуульд нэмэлт, өөрчлөлт оруулах тухай хуулиудын төслийн талаар товч танилцуулж, УИХ- ын гишүүн Ц.Баярсайхан, Н.Батбаяр нар санал хэлэв.

Т.Ганди: 8.2.1. Энэ хуулийн 6.1.1-д заасан даатгуулагчийн төлөх даатгалын шимтгэлийн 2 хувийг аж ахуйн нэгж байгууллага, 2 хувийг даатгуулагч өөрөө төлнө гэсэн саналыг дэмжиж байгаа гишүүд гараа өргөнө үү.

Зөвшөөрсөн             7

Татгалзсан               4

Бүгд                            11

Гишүүдийн олонхийн саналаар дэмжигдлээ.

Т.Ганди: Үйлдвэрлэлийн осол, мэргэжлээс шалтгаалах өвчний даатгалын шимтгэлийн хэмжээг хөдөлмөрийн хөлсний сан, түүнтэй адилтгах орлогоос З хүртэл хувиар ялгавартай тогтоох бөгөөд ялгавартай төлөх ажил олгогчийн жагсаалт, хувь хэмжээг Нийгмийн даатгалын үндэсний зөвлөлийн саналыг харгалзан Засгийн газар тогтооно гэснийг дэмжиж байгаа гишүүд гараа өргөнө үү.

Дээрх саналтай холбогдуулан УИХ-ын гишүүн Т.Ганди тайлбар хийв.

Зөвшөөрсөн             7

Татгалзсан               2

Бүгд                            9

Гишүүдийн олонхийн саналаар дэмжигдлээ.

Байнгын хорооны санал, дүгнэлтийг УИХ-ын гишүүн Л.Одончимэд УИХ-ын чуулганы нэгдсэн хуралдаанд танилцуулахаар тогтов.

Хоёр. Эрүүл мэндийн тухай хуульд нэмэлт, өөрчлөлт оруулах тухай, Эрүүл мэндийн тухай хуульд нэмэлт, өөрчлөлт оруулах тухай хуулийг дагаж мөрдөх тухай журмын тухай хуульд өөрчлөлт оруулах тухай хуулиудын төсөл /анхны хэлэлцүүлэг/

Хэлэлцэж буй асуудалтай холбогдуулан УИХ-ын Тамгын газрын зөвлөх Н.Тунгалаг, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нар байлцав.

Хуулийн төслийн талаар Байнгын хорооны дарга Т.Ганди танилцуулав.

Дээрх асуудлаар УИХ-ын гишүүн Н.Батбаяр тайлбар хийж, УИХ-ын гишүүн Б.Эрдэнэсүрэн, Т.Ганди, Л.Одончимэд нар санал хэлэв.

Т.Ганди: 1 дүгээр зүйл. Эрүүл мэндийн тухай хуулийн 261дугаар зүйлийн 1 дэх хэсгийн З дахь заалтын \"их эмчид\" гэснийг \"их эмч, бага эмч, сувилагчид\" гэж өөрчилсүгэй.

2 дугаар зүйл. Энэ хуулийг 2008 оны 1 дүгээр сарын 1-ний өдрөөс эхлэн дагаж мөрдөнө. гэсэн саналыг дэмжиж байгаа гишүүд гараа өргөнө үү.

Зөвшөөрсөн             5

Татгалзсан               4

Бүгд                            9

Гишүүдийн олонхийн саналаар дэмжигдлээ.

1 дүгээр зүйл. 2006 оны 1 дүгээр сарын 19-ний өдөр батлагдсан Эрүүл мэндийн тухай хуульд нэмэлт, өөрчлөлт оруулах тухай хуулийг дагаж мөрдөх журмын тухай хуулийн 1 дүгээр зүйлийн \"Эрүүл мэндийн тухай хуулийн 261.1.3-т заасан мөнгөн тусламжийг 2001  оны 1 дүгээр сарын 19-ний өдрөөс хойш 5 жил ажиллаж байгаа их эмч, бага эмч, сувилагчид олгоно.\" гэж өөрчлөн найруулсугай.

2 дугаар зүйл. Энэ хуулийг 2008 оны 1 дүгээр сарын 1-ний өдрөөс эхлэн дагаж мөрдөнө гэсэн саналыг дэмжиж байгаа гишүүд гараа өргөнө үү.

Дээрх заалттай холбогдуулан УИХ-ын гишүүн Б.Эрдэнэсүрэн, Ц.Баярсайхан, С.Ламбаа нар санал хэлэв.

Зөвшөөрсөн             5

Татгалзсан               4

Бүгд                            9

Гишүүдийн олонхийн саналаар  дэмжигдлээ.

Эрүүл мэндийн тухай хуульд нэмэлт, өөрчлөлт оруулах тухай хуулийг дагаж мөрдөх журмын тухай хуульд өөрчлөлт оруулах тухай хуулийн төслийг дэмжиж байгаа гишүүд гараа өргөнө үү.

Зөвшөөрсөн             5

Татгалзсан               4

Бүгд                            9

Гишүүдийн олонхийн саналаар дэмжигдлээ.

Байнгын хорооны санал, дүгнэлтийг УИХ-ын гишүүн Ч.Авдай УИХ-ын чуулганы нэгдсэн хуралдаанд танилцуулахаар тогтов.

Гурав. 1995 оноос өмнө цэргийн албан хаагчийн тэтгэвэрт гарсан хүмүүст нэг удаагийн буцалтгүй тусламж олгох тухай УИХ-ын тогтоолын төсөл

Хэлэлцэж буй асуудалтай холбогдуулан Сангийн яамны газрын дарга Б.Батжаргал, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

Хуулийн төслийн талаар Байнгын хорооны дарга Т.Ганди танилцуулав.

Танилцуулгатай холбогдуулан УИХ-ын гишүүн Н.Батбаяр, Ц.Сүхбаатар асуусан асуултад Байнгын хорооны дарга Т.Ганди, ажлын хэсгээс Б.Батжаргал нар хариулж, тайлбар хийв.

УИХ-ын гишүүн Ц.Баярсайхан санал хэлэв.

Т.Ганди: 1995 оноос өмнө цэргийн албан хаагчийн тэтгэвэрт гарсан хүмүүст нэг удаагийн буцалтгүй тусламж олгох тухай УИХ-ын тогтоолын төслийг баталъя гэсэн саналыг дэмжиж байгаа гишүүд гараа өргөнө үү.

Зөвшөөрсөн             6

Татгалзсан               3

Бүгд                            9

Гишүүдийн олонхийн саналаар дэмжигдлээ.

Байнгын хорооны санал, дүгнэлтийг УИХ-ын гишүүн Т.Ганди УИХ-ын чуулганы нэгдсэн хуралдаанд танилцуулахаар тогтов.

Хуралдаан 13 цаг 35 минутад завсарлав.

Тэмдэглэлтэй танилцсан:

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

              ХОРООНЫ ДАРГА                                                                       Т.ГАНДИ

            Тэмдэглэл хөтөлсөн:

            ХУРАЛДААНЫ НАРИЙН

                 БИЧГИЙН ДАРГА                                                                                 В.ОЮУН

МОНГОЛ УЛСЫН ИХ ХУРЛЫН 2007 ОНЫ НАМРЫН ЭЭЛЖИТ  
ЧУУЛГАНЫ             НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ

УХААНЫ БАЙНГЫН ХОРООНЫ 11  ДҮГЭЭР САРЫН 30-НЫ ӨДӨР

   /БААСАН ГАРАГ/-ИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ

            Т.Ганди: Ирц хүрчихсэн байна. Ганди ирсэн байна, Авдай гуай ирсэн байна, Бат-Эрдэнэ аварга эмнэлэгт үзүүлж явна гэнэ, Батбаатар одоо орж ирэх байх, Баярсайхан гишүүн орж ирсэн байна, Гансүх гишүүн орж ирсэн байна, Ганхуяг гишүүн гадаадад, Дондог орж ирнэ, Ламбаа орж ирсэн, Нямсүрэн орж ирсэн, Оюун гишүүн дуулаагүй байна. Санжмятав гишүүн орон нутагт, Саираан гадаадад, Ц.Сүхбаатар исэн байна, Одончимэд орж ирсэн, Цанжид гишүүн орж ирсэн байна. Эрдэнэсүрэн гишүүн одоо орж ирнэ. Ингээд ирц ямар ч байсан бүрдчихлээ.

Нийгмийн бодлого, боловсрол, соёл, шинжлэх ухааны байнгын хорооны 2007 оны 11 дүгээр сарын 30-ны өдрийн хуралдаанаар хэлэлцэх асуудал нэгдүгээрт Их Хурлын гишүүн Н.Батбаяр нарын өргөн мэдүүлсэн Нийгмийн даатгалын тухай хуульд нэмэлт, өөрчлөлт оруулах тухай, Монгол Улсын нэгдсэн төсвийн тухай хуульд өөрчлөлт оруулах тухай, Иргэний эрүүл мэндийн даатгалын тухай хуульд нэмэлт, өөрчлөлт оруулах тухай, Хуулийн төслүүд болон УИХ-ын гишүүн Л.Пүрэвдорж нарын нэр бүхий гишүүдээс Монгол Улсын 2008 оны төсвийн тухай хуулийн төсөлтэй холбогдуулан өргөн мэдүүлсэн Эрүүл мэндийн тухай хуульд нэмэлт, өөрчлөлт оруулах тухай, Эрүүл мэндийн тухай хуульд өөрчлөлт оруулах тухай хуулийг дагаж мөрдөх журмын тухай хуульд нэмэлт өөрчлөлт оруулах тухай хуулийн төслүүдийн анхны хэлэлцүүлгүүдийг хийе.

Энэ асуудалтай холбогдуулаад Хөдөлмөр нийгмийн хамгааллын яамнаас хүн байна уу, Сангийн яамнаас Батжаргал, Хөдөлмөр, нийгмийн хамгааллын яамны байр суурийг өчигдөр бид нар хангалттай сонссон шүү дээ.

Төслүүдтэй холбогдуулаад ажлын хэсэг буюу хууль санаачлагч гишүүдээс товч товчхон яг төсвийн хуультай холбогдуулсан хэсгүүдээрээ танилцуулгууд хийчих үү. Эхлээд өөрөө хийчих. Дараагийнхыг нь хэн хийх вэ. За хоёр хүн хийчих. Яг төсөвтэй холбогдолтой.

95 оноос өмнө тэтгэвэрт гарсан, энэ юун дээр бичээгүй байна шүү дээ. Яагаад бичээгүй юм бэ Цолмон.

1995 оноос өмнө цэргийн албанаас тэтгэвэрт гарсан цэргийн албан хаагчдын, бэлтгэл офицеруудын буцалтгүй тусламжийн асуудлыг хоёр ажлын хэсэг тохирсон. Тэгэхээр энүүн дээр бас хэлэлцүүлгээ хийгээд дэмжээд оруулъя. Тогтоолын төсөл Засгийн газраас орж ирсэн байгаа тэрийг би танилцуулчихъя.

Н.Батбаяр гишүүн эхний хоёр юугаа танилцуулчих.

Н.Батбаяр:  2008 оны улсын төсөв хоёрдугаар хэлэлцүүлэг явагдсан. Хоёрдугаар хэлэлцүүлэгт үндсэндээ нийгмийн даатгалын шимтгэлийн хувь хэмжээг Их Хурлын гишүүдийн өргөн барьсан хуулийн заалттай уялдуулан 10 хувь байхаар тооцоо хийгдсэн байгаа. Тэгээд бид нар хуулийн төслийг өргөн барихдаа нийгмийн даатгал төлөгчдийн бааз суурийг нэмэгдүүлэх, ажил олгогчдын дарамтыг багасгах, улмаар хувийн хэвшилд ажиллаж байгаа хүмүүсийн цалин хөлсийг нэмэгдүүлэх, боломжийг нэмэгдүүлэх, мөн ирээдүйд авах тэтгэврийн хэмжээг өсгөх ийм зорилготой энэ хуулийн төслийг өргөн барьсан байж байгаа.

Ингэснээр улсын төсөвт дарамт гэдэг юмуу, хүндрэл учрахгүй. Харин эсрэгээр нийгмийн даатгалын санд орж ирэх мөнгөний хэмжээ нэмэгдэж, улмаар төсвөөс өгөх дотацийн хэмжээ буурах боломжтой гэж үзсэн юм. Энэ асуудлыг ажил олгогч болон ажиллагсдын хувь хэмжээг 10, 10 хувиар нь баталж өгөхийг хүсье.

Т.Ганди: 10 хувьтайгаа холбогдуулаад одоо дахиж бол

Н.Батбаяр:  Бусад заалтуудыг нь дараа нь Засгийн газраас өргөн барьсан Нийгмийн даатгалын багц хууль байгаа шүү дээ. Тэрэнтэйгээ уялдуулаад ярьчихъя. Одоо бол төсөвтэй холбогдсон тоотой холбогдсон асуудлыг ярьчихъя гэсэн ийм саналтай байна.

Т.Ганди: Тийм. Тодорхой тоонууд дээрээ дахиж.

Н.Батбаяр: Тоо бол ийм байгаа шүү дээ. Нийгмийн даатгалын шимтгэлийн хувь чинь 10 байгаа, тэтгэврийн даатгал нь 7, тэтгэмж, ажилгүйдэл 0.5, эрүүл мэнд 2. Ингээд аль аль талдаа арав, арав гэсэн тоо байгаа. Үйлдвэрлэлийн ослынх болохоор Засгийн газраас батлаад тодорхой жагсаалт гараад тэрнийх нь дагуу хувь хэмжээг Засгийн газар тогтоо гэсэн ийм заалттай ингэж л задалчихсан байгаа.

Т.Ганди:  Асуух хүн байна уу. Сүхбаатар гишүүн.

Ц.Сүхбаатар: Одоо өргөн барьсан хуулин дотор чинь урд талд нь болохоор хамрах хүрээний асуудлыг хөндчихсөн хэд хэдэн заалт байна. Тэрийгээ болиод зөвхөн шимтгэлийн хувь хэмжээ тогтоосон тэр зүйлээ өргөн барих гэж байна уу.

Н.Батбаяр: Өргөн барих биш л дээ.

Ц.Сүхбаатар: Хэлэлцэх гэж байна уу, шийдвэр гаргах гэж байна уу.

Н.Батбаяр: Сая ерөнхийдөө ярьчихлаа. Өчигдөр ч гэсэн Их Хурал дээр тийм чиглэл өглөө гэж би ойлгосон. Их Хурал дээр өгөх юм бол одоо төсөвтэй шууд холбоотой тоон үзүүлэлттэй хэсгийгээ энэ хуулиас нь эхнийээлжинд авч батлаад бусад асуудлыг нь зохицуулсан хэсгийг нь бидний өргөн барьсан төслийг Засгийн газраас өргөн барьсан төсөлтэй нэгтгээд ойрын хугацаандаа баталъя гэсэн ийм агуулгаар чиглэл өгөгдсөн гэж ойлгож байна.

Үндсэн концепциуд нь Засгийн газрын концепци, гишүүдийн өргөн барьсан концепциор бол концепциадилхан байгаа шүү дээ.

Ц.Сүхбаатар: Тэгэхээр техникийн хувьд болохоор одоо жишээлбэл зарчмын зөрүүтэй санал гээд хураалгах юмуу, эсвэл хуулийн текстийн хувьд дахиж шинээр бичих юмуу.

Н.Батбаяр: Хуулиасаа тэр 10 хувьтай холбогдсон асуудал байна шүү дээ тэр хэсгийгээ тусгайлан нэмэлт өөрчлөлт ч гэсэн хэлбэр.

Ц.Сүхбаатар:  Тэгэхээр тэр урьд нь өргөн барьчихсан тэр юунуудаа яах вэ.

Н.Батбаяр: Тэрийгээ үлдээгээд.

Ц.Сүхбаатар: Тэгж болдог юмуу.

Т.Ганди: Дэгийн юман дээр бол гишүүдийн өргөн барьсан асуудлуудын хүрээнд яг энэ зүйл заалтыг өнөөдрийн тухайд хэлэлцэж батлаад бусад нь хэлэлцүүлэг үргэлжилж байгаа хэлбэрээр нь орхиё. Төсвийн хэлэлцүүлэг дууссаны дараагаар болно гэсэн.

Н.Батбаяр: Тэгэхээр энэ чинь хоёр хуулийн өөрчлөлт шүү дээ. Нийгмийн даатгалын хуульд нэг өөрчлөлт байгаа, Иргэний эрүүл мэндийн тухай хуульд нэг өөрчлөлт байгаа.

Т.Ганди: Мэдэж байгаа. Өөр хоёр ажлын хэсэг дээр тохирсон зарчмаараа л явъя гэсэн шүү дээ. Яг 10 хувь дээрээ багтаагаад Нийгмийн даатгалын сангуудын үйл ажиллгаанд тодорхой тодорхой хувиуд нь явчихна.

Сүхбаатар гишүүнээ өөрөө зөвшөөрч байна уу.

Ц.Сүхбаатар: Зарчмаа бид тохироо биз дээ.

Т.Ганди: Өчигдөр тохирсон. Засгийн газар, гишүүд өргөн барьсан хуулийн хүрээний яг төсөвтэй хамааралтай Нийгмийн даатгалын сангуудаас олгох шимтгэлийн хувиуд дээрээ л тохиролцоонд хүрчконсенсуст хүргээд уул нь ажлын хэсэг байгуулагдах ёстой юм. Тэгэхээр дахин ажлын хэсэг байгуулаагүй шалтгаан нь юу вэ гэхээр хоёр төсвийн зөвлөл, бүлгийн ажлын хэсэг дээр ярьж тохирсон учраас дахиад энэ хуулин дээр ажлын хэсэг гаргахаар цаг ч байхгүй байна, ажиллах хугацаа ч байхгүй юм байна гэж үзсэн.

Тийм учраас яг хоёр бүлэг, зөвлөл дээрээ тохирсон шимтгэлийн 10 хувь, сангуудынхаа хувь хувиуд дээрээ тохиролцоондоо хүрээд нэгтгэсэн хувилбараар оруулъя гэж байна. Гишүүд өөр зүйлээр юм байна уу.

Баярсайхан гишүүн.

Ц.Баярсайхан:  Тэр хүрээг нь нэмэгдүүлээд өргөн барьсан хуулин дээр гадаадад ажиллагсдын нийгмийн даатгалын шимтгэл гээд орлого дээр оруулчихсан байгаа. Тэгээд хойно нэг заалт дээр өчигдөр бас хэн шүүмжлэв дээ бас, тэр шүүмжлэл зөвөө.

Гадаадад ажиллаж байгаа хүмүүсийн нийгмийн даатгалын шимтгэлийн хувь хэмжээг Засгийн газар тогтоосон нь дээр байхаа. Тэгэхгүй бол Нийгмийн даатгалын үндэсний зөвлөл тогтооно гэхээр бас биш байна. Тийм учраас тэр хуулийн заалт дээрээ Нийгмийн хамгаалал, хөдөлмөрийн яам санал болгоод Засгийн газар тогтоогоод явчихвал дээр байх бодлоготойгоо уялдуулаад.

Хуулин дээр Нийгмийн даатгалын үндэсний зөвлөл тогтооно гээд орчихсон байгаа. Өчигдөр Нямсүрэн гишүүн шүүмжилсэн. Тэр улсаас нийгмийн даатгалын шимтгэл авах асуудлыг гарцаагүй хоёр улсын Засгийн газар хоорондын хэлэлцээрээр тохирч байгаа.

Т.Ганди: Тэгэхдээ Баярсайхан гишүүнээ. Хууль дагаж гарах Дагаж мөрдөх журмын тухай хууль гээд нэг юм зохицуулалт хийх ёстой шүү дээ. Тэр чинь өргөн баригдаагүй байгаа учраас яг энэ асуудал руу чинь...

Ц.Баярсайхан: Бишээ өргөн барьсан хуулин дээр байж байгаа.

Т.Ганди: Байж байгаа юү.

Ц.Баярсайхан: Байж байгаа.

Т.Ганди: Засгийн газрын гишүүдийнх дээр орсон биз дээ.

Ц.Баярсайхан: Гишүүдийнх дээр. Нийгмийн даатгалын үндэсний зөвлөл тогтооно гэдгийг л Засгийн газар тогтооно гээд л.

Т.Ганди:  Эрдэнэсүрэн гишүүн.

Б.Эрдэнэсүрэн: Энэ чинь одоо яг тэр заалтуудаар санал хураалгах ёстой шүү дээ анхны хэлэлцүүлэг юм чинь. Баярсайхан гишүүн саяны хэлсэн саналаараа. Энэ Үндэсний зөвлөл гэж байгааг Засгийн газар гэж өөрчилье гэж санал хураагаад л тэгээд Чуулганд оруулаад хэлэлцэгдээд явчих л юм байгаа шүү дээ. Тэр гадаад, дотоодод хамруулах улс нь бүгд энд суучихсан байгаа шүү дээ хуулиндаа. Энэ өргөн барьсанхуулиндаа бол.

Л.Одончимэд: Баярсайхан гишүүнээ тэгээд саяны таны энэ заалтыг одоо өнөөдөр хэлэлцэж байгаатай холбогдуулж юу руу нь оруулъя гэж байгаа юм бэ.

Ц.Баярсайхан: Тэр заалтан дээрээ өмнө нь хамрах хүрээг нэмэгдүүлэх гэдэг дээр гишүүдийн өргөн барьсан төсөл дээр гадаадад ажиллаж байгаа иргэдийн нийгмийн даатгалын шимтгэл гээд орчихсон байгаа юм. Хувь хэмжээг нь хэн тогтоох вэ гэдэг дээр 15 дугаар зүйл дээр Нийгмийн даатгалын үндэсний зөвлөл гэдгийг нь хасаад Засгийн газар тогтооно гээд оруулчих юм бол болно.

Л.Одончимэд: Нийгмийн хамгааллын яам саналаа боловсруулаад л Засгийн газар оруулна.

Ц.Баярсайхан: Тийм тэр нь бол ойлгомжтой биз дээ тиймээ.

Л.Одончимэд: Тиймээ тийм.

Т.Ганди: Сүхбаатар гишүүн.

Ц.Сүхбаатар: Одоо хэрвээ энэ Баярсайхан гишүүнийх шиг ингээд ярих юм бол энэ чинь урьд талыг нь бүгдийг нь ярих болно. Миний ойлголтоор бол ингэж ойлгоод байна шүү дээ. Энэ З дугаар зүйл гээд хувь хэмжээг тогтоох хүснэгт хийчихсэн байна шүү дээ. Энийг тэр 1.15, 2.15, З дахь хэсэг нь яах вэ тэр үйлдвэрийн ослынхыг Нийгмийн даатгалын саналыг үндэслэн Засгийн газар тогтооно гэсэн энэ хэсгийг л одоо баталчих юм байна.

Т.Ганди: Бид нар саналынхаа томъёоллыг ингэж бэлдчихээд сууж байна л даа. Хамгийн гол нь санал хэлье гэчихээд л ийм юм, шинэ өргөн хүрээтэй юм оруулж ирээд яагаад байна шүү дээ. Тэгэхээр гишүүдээ одоо асуулт байхгүй болчихлоо тийм үү.

Асуулт байхгүй. Ер нь бол Засгийн газраас өргөн барьсан, гишүүдээс өргөн барьсан санал, консенсустхүрлээ гэж ойлголцлоо. Аль аль талын субъект тиймээ.

Тэгэхээр одоо санал хураалтандаа би орох гэж байна.

Одоо асуулт хариултаа дуусгаад, саналаа дуусгаад шууд санал хураалт хийе.

Тэгэхээр энэ дээр ингэх гээд байна. Нийгмийн даатгалын тухай хуульд өөрчлөлт оруулах тухай нэгдүгээр зүйл дээр Нийгмийн даатгалын тухай хуулийн 17 дугаар зүйлийн 1 дэх хэсгийг дараахь байдлаар өөрчлөн найруулсугай.

1.15 дугаар зүйлийн 1 дэх хэсэг.

1. Энэ хуулийн 4 дүгээр зүйлийн 4.3 дахь хэсэгт заасан даатгуулагч болон ажил эрхлэгч нь дор дурдсан хувь хэмжээгээр сар бүр нийгмийн даатгалын шимтгэл төлнө.

2. Нийгмийн даатгалын төрөл дээр тэтгэврийн даатгал 7 хувь хэмжээ, ажил олгогчийнх хувь хэмжээ, даатгуулагчийн хөдөлмөрийн хөлс, түүнээс олох адилтгах орлогоос төлөх шимтгэлийн хувь хэмжээ 7, тэтгэмжийн даатгал 0.5 ажил олгогчийнх, даатгуулагчийнх 0.5, ажилгүйдлийн даатгал 0.5, ажиллагчийнх даатгуулагчийн шимтгэлийнх 0.5, эрүүл мэндийн даатгал 2 ажил олгогчийнх, даатгуулагчийнх 2, шимтгэлийн дүн аль аль талынх нь 10, ойлгосон уу. Тэгээд энэ хуулийг 2008 оны 1 дүгээр сарын 1-ний өдрөөс эхлэн дагаж мөрдөнө. Нэг нь горимын санал гаргаад анхны хэлэлцүүлгээр баталъя гэдгээрээ хийе тэгэх үү.

Сая энэ хуулийн зөвлөх ярьж байна л даа. Энэ дээр энийг нэмбэл илүү өргөн барьсан төслүүдэд байгаа 2.17 дугаар зүйлийн 2 дахь хэсэг дээр энэ хуулийн 4 дүгээр зүйлийн 4 дэх хэсэгт заасан даатгуулагчийн сард төлбөл зохих нийгмийн даатгалын шимтгэлийн доод хэмжээ Засгийн газраас баталсан хөдөлмөрийн хөлсний  доод хэмжээнээс дор дурдсан хувиар тооцсон дүнгээс багагүй байх бөгөөд сард төлбөл зохих нийгмийн даатгалын шимтгэлийн дээд хэмжээг Нийгмийн даатгалын үндэсний зөвлөл тогтооно.

Тэтгэврийн даатгал 10 хувь, тэтгэмжийн даатгал 10 хувь гээд энэ нөгөө дагаж гарах юунууд байна яршиг уу.

Ц.Баярсайхан: Хэрэггүй байхаа, өнөөдөр хэрэггүй байх.

Т.Ганди:  Тэгвэл гишүүдээ саяны миний уншсан, дээр нь уншсан энэ хувь хэмжээ, ажил олгогч, даатгуулагчийн хувь хэмжээ...

Н.Батбаяр: Бишээ биш Ганди гишүүнээ хараа. Тэр эрүүл мэндийн хоёр хувь гэдэг чинь тусгай хууль.

Т.Ганди: Би дахиад унших гэж байна шүү дээ. Дахиад уншина. Заагтай уншихгүй бол болохгүй байна.

Энийгээ эхлээд дэмжиж байгаа гишүүд гараа өргөнө үү. Саяны ярьсан. 15.1.1

Эрүүл мэндийн тухай хуульд өөрчлөлт оруулах тухай.

Н.Батбаяр: Нийгмийн даатгал дээр чинь үйлдвэрлэлийн ослыг Засгийн газар тогтооно гэсэн заалт байгаа шүү дээ тиймээ.

Т.Ганди: Засгийн газраас өргөн барьсныг би хэлээдэхье. Та нар талаас ингээд байхаар аягүй хэцүү байна.

Засгийн газраас өргөн барьсан юман дээр Эрүүл мэндийн тухай хуульд нэмэлт, өөрчлөлт оруулах тухай хуулин дээр энийг орхичихъё.

Даатгалаа явчихъя. Даатгал дээрээ Иргэний эрүүл мэндийн даатгалын тухай хуульд өөрчлөлт оруулах тухай хуулийн төсөл дээр 1 дүгээр зүйл дээр Иргэний эрүүл мэндийн даатгалын тухай хуулийн 8 дугаар зүйлийн 1 дэх заалтын 6 гэснийг 4 гээд дараахь байдлаар өөрчлөн найруулсугай.

Энэ хуулийн 6.1.1-д заасан даатгуулагчийн төлөх даатгалын шимтгэлийн хувь хэмжээг түүний хөдөлмөрийн хөлс, түүнтэй адилтгах орлогын 4 хувиас хэтрүүлэхгүйгээр Засгийн газраас жил бүр.

Н.Батбаяр:  Би чинь Засгийн газрынхад гишүүний хувьд өгсөн шүү дээ. Гишүүнийх бол 4-өөр байгаа шүү дээ адилхан. Гишүүнийх гэдгээр нь явчихгүй юү даа. Хоёуланг нь оруулчихгүй юү даа гишүүн, Засгийн газар гээд оруулчихгүй юү тэгвэл.

Т.Ганди:  Ингэсэн байхгүй юү гишүүдээ нэг юм сонс.

Засгийн газраас 6 гэж орж ирээд гишүүдээс өргөн барьсан нь 4 байна. Консенсуст хүрээд 4-өөрөө тогтоётэгэх үү гишүүдээ.

Н.Батбаяр: Тэгье тэгье.

Т.Ганди: За тэгье. Ингээд тохиролцлоо шүү. Хувиас хэтрүүлэхгүйгээр Засгийн газар жил бүр, 2 дугаар зүйл дээр Иргэний эрүүл мэндийн даатгалын тухай хуулийн 8 дугаар зүйлийн 2.1 дэх хэсгийг дараахь байдлаар өөрчлөн найруулсугай.

8.2.1. Энэ хуулийн 6.1.1-д заасан даатгуулагчийн төлөх даатгалын шимтгэлийн 50 хувийг аж ахуйн нэгж байгууллага, үлдэх хэсгийг даатгуулагч өөрөө гэж. Энийг хэрэггүй юмаа сая өөрчлөлт орсон учраас.

Н.Батбаяр: Яагаад. Яг тавь, тавь гэдэг чинь тэгэхгүй бол наадахь чинь 4 гэдэг тоогоор эхлээд 50, 50 гэдэг тоо нь байхгүй бол болохгүй шүү дээ.

Т.Ганди:  Ингэе Батбаяраа. 8.2.1. Энэ хуулийн 6.1-д заасан даатгуулагчийн төлөх даатгуулагчийн төлөх даатгалын шимтгэлийн хэмжээг даатгуулагч аж ахуйн нэгж байгууллагууд хувиараа тавь, тоон хувиараа тавьчихъя тэгэх үү.

Н.Батбаяр: 50, 50, хоёр, хоёр гэж болно.

Т.Ганди: Хоёр, хоёроор тэгье.Шууд ингэж орж ирэхээр чинь, ямар ч бэлтгэлгүй орж ирж байна шүү дээ. \"Хоёр, хоёр хувиараа\" гэж тус тус өөрчилсүгэй гэж ингээд оруулчих уу.

Дэмжиж байгаа гишүүд гараа өргөчих. Дэмжээд батлаад явчихъя.

Энийгээ санаачлагч уншдаггүй юмаа. Одончимэд уншихъя тэгэх үү.

Н.Батбаяр: Наадахыг чинь Ганди гишүүнээ. Нэг заалт орхигдсон байна. Тэр үйлдвэрлэлийн ослыг оруулахгүй бол болохгүй шүү дээ. Бид нар чинь дээд хүснэгтээс нь аваад доод талд нь оруулчихсан байхгүй юү даа.

Ц.Сүхбаатар:  Тэгэхээр Батбаяр гишүүн сая хэлчихлээ. Энэ түрүүний хуулийн хүснэгтэн дотор чинь үйлдвэрийн ослын шимтгэлийн хувь хэмжээг хоёр юмуу, гурав гээд хийчихсэн байгаа байхгүй юү. Тэгэхээр тэр нь алга болчихоод байна шүү дээ. Тийм учраас тэр 1.15-ыг шийдэж байгаа юм бол 2 гэдэг заалт оруулаад одоо төсөл дотор байгаа тэрүүгээр нь бараг хийчихвэл яасан юм бэ.

Нийгмийн даатгалын саналыг үндэслэн Засгийн газар тогтооно гэдгээрээ хийчихсэн ч болно шүү дээ.

Н.Батбаяр: Тийм тийм.

Т.Ганди: Үйлдвэрлэлийн осол, мэргэжлээс шалтгаалах өвчний даатгалын шимтгэлийн хэмжээг хөдөлмөрийн эрүүл ахуй, аюулгүй ажиллагааны шаардлагаас хамаарч ажил олгогчийн хөдөлмөрийн хөлсний сан, түүнтэй адилтгах орлогоос З хүртэл хувиар ялгавартай тогтоох бөгөөд ..... төлөх ажил олгогчийн жагсаалт, хувь хэмжээг Нийгмийн даатгалын үндэсний зөвлөлийн саналыг харгалзан Засгийн газар тогтооно гэснийг ерөнхий хүснэгтдээ оруулчихъя. Тэгээд шийдчихье.

Н.Батбаяр: Хүснэгтэд орохгүй доор нь тусгай.

Ц.Сүхбаатар: Ингэж байгаа шүү дээ. 1 гээд 15 дугаар зүйлийн 1 дэх хэсгийг дор дурдсанаар өөрчилж найруулсугай гэж байгаа шүү дээ. Тэгээд хоёр гээд тэр үйлдвэрийн ослын шимтгэлийг тогтоосугай гээд.

Т.Ганди: За тэгвэл ингэе. Сүхээ чи стилисткийг нь хэлээд өг. Өргөн барьсан төслийн З бол 2 болж хувирлаа тусдаа хийгдээд.

Та хоёр дүгнэлтээ одоо хийчих.

Гишүүдээ энэ асуудлыг дэмжиж байгаа гишүүд. За дэмжчихье. Баярлалаа.

Дараагийн хуулиа хэлэлцье.

Эрүүл мэндийн тухай хуульд нэмэлт, өөрчлөлт оруулах тухай хуулийг дагаж мөрдөх тухай хуульд өөрчлөлт оруулах тухай

Эрүүл мэндийн тухай хуульд нэмэлт, өөрчлөлт оруулах тухай хуулийг дагаж мөрдөх тухай хуульд өөрчлөлт оруулах тухай.

1 дүгээр зүйл. 2006 оны 1 дүгээр сарын 19-ний өдөр батлагдсан Эрүүл мэндийн тухай хуульд нэмэлт өөрчлөлт оруулах тухай хуулийг дагаж мөрдөх журмын тухай  хуулийн 1 дүгээр зүйлийг \"Эрүүл мэндийн тухай хуулийн 261.1.3-т заасан мөнгөн тусламжийг 2001 оны 1 дүгээр сарын 19-ний өдрөөс хойш 5 жил ажиллаж байгаа их эмч, бага эмч, сувилагчид олгоно\". гэж өөрчлөн найруулсугай.

Суурь хуулин дээрээ эмнэлгийн ажилтныг сая нэлээд тодорхой болгож оруулж өгсөн шүү дээ. Өргөн хүрээтэй болгочихсон шүү дээ ажлын хэсгээ. Ажлын хэсгийг сонс доо.

Эрүүл мэндийн тухай хуулинд өөрчлөлт оруулахдаа Эрүүл мэндийн ажилтан гэж хэн бэ гэдгийг нэлээд өргөн хүрээтэй бүр нэг, хоёр, гурав гээд заагаад өгчихсөн байхгүй юү. Энийг заавал ингэж оруулах ямар шаардлага байгаа юм бэ.

Н.Батбаяр: Би тодруулъя. Юм баараагүй байх нь дээр. Наадахь чинь яагаад ийм хууль өргөн барьсан асуудал гарсан бэ гэхээр одоо эмч нарт, хөдөө ажиллаж байгаа эмч нарт 5 жилийн цалингийн хэмжээтэй юм өгөх нээ. Тэгэхээр их эмч нь аваад бага эмч, сувилагч нар үлдчих гээд байна гэдэг асуудал гарч ирээд суманд ажиллаж байгаа бага эмч, сувилагч нарыг оруулах үүднээс оруулж ирсэн юм.

Т.Ганди:  Уул нь яг Эрүүл мэндийн суурь хуулиа дагаад гарах журмын тухай баахан юмнууд гарах ёстой юмаа. Эндээс төрийн захиргааны байгууллага нь тодотгоод оруулаад ирэх ёстой байсан байхгүй юү даа. Тэрийг чинь заавал хуулинд нэмэлт, өөрчлөлт оруулаад завааруулах хэрэггүй байсан шүү дээ. Би одоо яг энэ хуулийг гардан хийж байсан хүний хувьд мэдэж байна.

Ингэж байгаа байхгүй юү. 3.1.7-д эмнэлгийн мэргэжилтэн гэж анагаах ухааны дээд, дунд боловсролтой хүний их, бага эмч, сувилагч, эмч зүйч, нийгмийн эрүүл мэндийн ажилтан, шүдний эмч, эмнэлгийн бусад мэргэжилтнийг энэ заалтад 1998 оны 7 дугаар сарын 23-ны өдрийн хуулиар өөрчлөлт орсон гээд оруулчихсан юм.

Н.Батбаяр: Та одоо тэгвэл нөгөө тэтгэмж олгох хуулийнхаа заалтыг уншаадахдаа. Одоо оруулж ирж байгааг биш, хуучин байгааг нь. Саяных чинь эмнэлгийн ажилтан гэдгийн тодорхойлолт тийм үү.

Нөгөө тэтгэмж олгох хуулин дээр чинь юу гэж байгаа вэ хуучин дээр. Шинэ дээр бишээ. Журмын тухай хууль дээр юу гэж байгаа юм бэ.

Т.Ганди: Энэ дээр ингэж байна шүү дээ.

Н.Батбаяр: Одоо  мөрдөгдөж байгаа дээр. Бид нар ойлгохдоо, бид нар яах вэ нийгмийн бодлогынх биш учраас мэдэхгүй байсан байж магадгүй. Бид нар сувилагч нь хасагдсан юм байна гэж үзээд сувилагчийг оруулах гэж хийсэн юм.

Т.Ганди: Үгүй үгүй.

Н.Батбаяр: Уншчих даа. Энэ заалт нь юу гэж байна.

Т.Ганди: Ингэж байна. Одоо аваад ир. 26.1-ийг.

Н.Батбаяр: Байгаа бол тэгээд л хасчихъя л даа. Асуудал байхгүй шүү дээ. Би баараггүйд хийж авах гээд байна шүү дээ.

Т.Ганди:  Ингэж байгаа байхгүй юү даа. Сая эмнэлгийн мэргэжилтэн хэн бэ гэдгийг заачихсан тиймүүдетальчлаад. Одоо 26.1.3-т сум тосгон, сум дундын эмнэлэгт З-аас дээш жил тогтвортой, үр бүтээлтэй ажиллаж байгаа эмнэлгийн мэргэжилтнийг төрийн зардлаар төгсөлтийн дараахь мэргэшүүлэх сургалтад хамруулах, резидентийн сургалтад тиймээ. Тэгээд их эмчид 5 жил тутамд гээд орчихсон байгаа юм.

Н.Батбаяр: Их эмч гэчихээд өөр байхгүй байгаа биз дээ тийм биз дээ.

Т.Ганди: За пусть пусть тэрүүгээрээ л яваг.

Б.Эрдэнэсүрэн: Энэ түүх бас дээр үеэс эхлэхгүй бол болохгүй. Бид нар энд сувилагч эмч гээд оруулчихсан, Боловсролын хуулин дээр бас эргээд өөрчлөлт оруулах асуудал гарч ирж байгаа юм. Тэрийг хамж шийдэхгүй бол болохгүй байгаа юм. Уг анх яагаад зөвхөн багш, зөвхөн эмч гэсэн юм бэ гэхээр ер нь хөдөө ажиллаж байгаагийнх нь хувьд л нэмэгдэл өгье гэж бодоогүй шүү дээ. Бодлогын хувьд дутагдалтай байгаа юм. Үнэхээр шаардагдаж байгаа хүмүүсийг бодлогоор дэмжиж тэнд хүмүүс ажиллуулъя гэдэг үүднээс Боловсролын хуулин дээр зөвхөн багш гэж оруулаад, Эрүүл мэндийн хуулиндаа бид эмч гэж орсон гэж ойлгож байгаа. Одоо хэрвээ энд эмнэлгийн ажилтан гэх юм бол эмнэлэгт ажилладаг бүх хүмүүст өгдөг болчих юм бол эргээд багш нар чинь нөгөө нийгмийн ажилтан, цэцэрлэгийн туслах багш, захирал, баахан хүн эргээд асуудал босож ирэх байхгүй юү. Энийг цогцоор шийдэж ...

Т.Ганди: Хавтгай явчихаж байгаа байхгүй юү даа.

Б.Эрдэнэсүрэн: Тэгэхээр одоо яах юм бэ. Энийгээ яг шийдэж...

Т.Ганди: Энийгээ татаж аваад л, мэргэжил дээшлүүлэх резидентийн сургалтын төлбөрийн асуудал чинь өөрөө Батбаяр гишүүнээ ийм байдаг байхгүй юү. Би З зүйлд өөрчлөлт оруулсан юм.

1. Дөнгөж анагаахын сургууль төгсөөд явж байгаа эмнэлгийн мэргэжилтнүүд З жил тогтвортой ажиллах юм бол эмчлэх эрхийг нь шууд олгоно. Энэ маш том зүйл.

2. Резидентийн буюу дараахь мэргэжил дээшлүүлэх сургалтын үнийг төр тогтооно. Энэ маш том зүйл.

Тэгээд өнөөдөр эрүүл мэндийн салбарт хамгийн мэргэжилтэн дутуу байгаа нь их эмч нар байгаа байхгүй юү. Сувилагч нар байгаа юм, бага эмч нар байгаа юм.

Тэгэхээр одоо яг боловсролынхон барьцаад, нийгмийн ажилтнууд барьцаад ингээд эхлэх юм бол хавтгай юм болно, төсвийн багана хөдөлнө. Би яг тэгж бодож байна.

Н.Батбаяр: Тэгэхээр ийм л юм ярьсан юм л даа. Ний нуугүй хэлэхэд тэр боловсролын 5 жилийн тэтгэмж олгохдоо нэлээд хавтгайруулчихсан юм байна лээ. Аймгийн төвийнхөнд олгочихсон байгаа шүү дээ аймгийн төвийнхөнд, багш нар. Гэтэл өнөөдөр эрүүл мэндийнхээр аймгийн төвийнхөн авахгүй байгаа байхгүй юү хуулиараа.

Яг ингээд өгөөд ирсний дараа аймгийн төвийн эмч нар нэлээд асуудал гаргах юм шиг байна лээ. Тэрийг бид нар заяа мэд гээд орхичихсон. Гэтэл хөдөө суман дээр очиод ирэхээр суман дээр эмч нараас гадна сувилагч, бага эмч нар нь явсаар байгаад олон газар эмчгүй бөгөөд сувилагч, бага эмч аваад явж байгаа улсууд олон байгаа шүү дээ. Хамгийн удаан олон жил ажиллаж байгаа улсууд тэд нар байгаа байхгүй юү даа. Тэр улсуудаа дэмжье. Ер нь энэ бодлого чинь хөдөө ажиллаж байгаа хүмүүсийг дэмжье гэсэн бодлого. Боловсрол бол үндсэндээ бүгдээрээ орчихсон шүү дээ.

Б.Эрдэнэсүрэн: Үгүй үгүй.

Н.Батбаяр: Эрдэнэсүрэн гишүүнээ та өөрөө ажлын хэсгийн гишүүн. Тэгээд бид нар ажлын хэсэг ингээд тогтсон. Та ажлын хэсгийн саналыг та өөрөө бас хамгаалмаар байна. Тэгэхгүй бол та өнөөдөр багш гэдэг утгаараа боловсролын салбараа хамгаалаад байна л даа.

Сая ингэж ярьж байгаад бид нар тооцоогоо хийгээд төсөвт тусгахдаа энэ эмч нарыг сувилагч, бага эмч нарыг нь цуг оруулж ирье гээд тусгах мөнгөнийхөө хэмжээг нэмэгдүүлээд оруулж ирсэн юм. Анх 888 сая төгрөг байсан. Одоо энэ бол 4 тэрбум төгрөг болгож тусгагдсан байгаа. Тэгэхдээ энэ бүх хөдөөгийн сумдад ажиллаж байгаа, аймгийн төвөөс бусад сумдад ажиллаж байгаа эмч, сувилагч, бага эмч нарыг хамруулах болсон юм байна. Гэрээт ажилчдыг хамруулахгүй, гэрээт ажил хамрахгүй.

Сургуулийн хувьд гэрээт ажилчид үлдсэн байгаа шүү дээ. Тийм учраас сургууль дээр барьцаад байх асуудал гарахгүй ээ гэж үзээд ингэж оруулсан юм.

Т.Ганди: Өргөн баригдсан төслийнхөө хүрээнд ярина. Тэгэхгүй бол энийгээ ярихгүй бол боловсрол ингээгүй, шинжлэх ухаан ингээгүй гээд байх юм бол яах юм бэ та бод л доо.

Б.Эрдэнэсүрэн: Бид нар харилцааг нь бодож хийхгүй бол эхлээд Боловсролын хуулиар түрүүн Батбаяр гишүүний хэлж байгаа үнэн л дээ. Бид анх хууль санаачлахдаа хөдөөгийн багш гэж оруулж ирсэн чинь Их Хурал дээр ярьсаар байгаад аймгийн төв...

Т.Ганди: Юун багш яриад байгаа юм бэ. Өргөн барьсан төслийнхөө хүрээнд ярина шүү дээ.

Б.Эрдэнэсүрэн: Энэ бол хоорондоо холбоотой юм. Хоорондоо холбоотой. Боловсролын асуудлыг шийдсэнээс улбаалж эмнэлгийн ажилтны асуудал гарч ирсэн. Тэрнээс Эрүүл мэндийн тухай хуулийг хэрэгжүүлэх тухай хуулиар бүр 2011 оноос хийхээр оруулчихсан байсан шүү дээ. Тэгээд Боловсролынхоо хуулиас эргэж энэ асуудал хөндөгдөж ирчихээд ингээд сувилагч, бага эмч гээд хийчих юм бол нөгөө боловсролынх чинь бөөн зөрчил үүсгээд хаячих гээд байна шүү дээ. Багш, эмч хоёроороо л байх юм бол асуудал байхгүй.

Н.Батбаяр:  Үгүй ээ боловсрол дээр сувилагч гэдэг орон тоо байдаггүй л дээ.

Б.Эрдэнэсүрэн: Туслах багш гэж байдаг юм. Хичээл ангийн эрхлэгч гэж байдаг юм. 12 категори байдаг байхгүй юү.

Н.Батбаяр: Ер нь дэлхий дахинд бол хамгийн өндөр цалинтай, хамгийн үнэтэй мэргэжил бол эмч, хуульч хоёр байдаг юм.

Б.Эрдэнэсүрэн:  Тэгж ярих юм бол шал өөр болчихно.

Н.Батбаяр: Хүн эрүүл байх ёстой, боловсролгүй байж болно, гэхдээ эрүүл байх ёстой, амьд байх ёстой. Тийм учраас энэ салбарыг дэмжих хэрэгтэй.

Т.Ганди: Батбаяр гишүүнээ одоо больё, Эрдэнэсүрэн гишүүн, Батбаяр гишүүнээ. Одоо зарчмаараа санал хураалгаад л дуусъя за юү.

Л.Одончимэд: Би ганцхан үг хэлчихье.

Т.Ганди: Тэгээд одоо болно шүү.

Л.Одончимэд: Эрүүл мэндийн уржинан гарсан суурь хуулин дээр Батбаяр гишүүнээ, сая Ганди даргын хэлдэг шиг бид нар ингээд задлаад хийчихсэн юм. Тэрүүгээрээ л яръя.

Т.Ганди: Санал хураалгалаа шүү. Эрүүл мэндийн тухай хуульд нэмэлт, өөрчлөлт оруулах тухай хуулийг дагаж мөрдөх тухай хуульд өөрчлөлт оруулах, саяны зүйлээр их эмч, бага эмч, сувилагчид олгоно гэж, 5 жил ажиллаж байгаа.

Өөрчлөн найруулсугай. Энэ хуулийг 2008 оны 1 дүгээр сарын 1-ний өдрөөс эхлэж дагаж мөрдөнө гэсэн энэ тухайн гишүүдийн өргөн барьсан хуулийн төслийг дэмжиж байгаа гишүүд гараа өргөнө үү.

Б.Эрдэнэсүрэн:  Үгүй ээ санал гаргая. Би санаачлагчийн хувьд татаж авах эрхтэй шүү дээ. Хэрвээ ингэж явах юм бол би татаж авъя.

Т.Ганди: Би санал хураалгах ёстой л даа.

Б.Эрдэнэсүрэн: Болохгүй шүү дээ.

Т.Ганди: Дэмжиж байгаа гишүүд гараа өргөнө үү.

Б.Эрдэнэсүрэн: Яагаад хууль санаачлагчийн саналыг сонсохгүй байгаа юм бэ.

Т.Ганди: Та нар арван хэдэн хүн санаачилчихаад нэг нь санал татаад, нөгөөдөх нь татахгүй гэж байна шүү дээ. Тэгж болохгүй шүү дээ.

Н.Батбаяр: Ганц хүн тэгж болохгүй л дээ.

Б.Эрдэнэсүрэн: Яалаа гэж та нар сөрөг үр дагавраа харахгүй байна шүү дээ.

Т.Ганди: Хоёр гишүүн гараа өргөлөө. Бусад нь, гараа өргөсөн юмуу хэн хэд байгаа юм бэ. Дэмжиж байгаа гишүүд гараа өргө.

Н.Батбаяр:  Энэ чинь задрах юм бол төсөв чинь задрана шүү ноёд оо. Ажлын хэсэг дээр ажилласан гишүүн энд ирээд өөр санал гаргаад байх нь зохимжтой биш л байх.

Т.Ганди: Та нар ажлын хэсэг ингэж болохгүй шүү дээ хоорондоо зөрчилдөөд юу ярьж байгаа юм бэ.

Н.Батбаяр: Эрдэнэсүрэн гишүүний багшийн мэргэжлийг хүндэтгэж байна. Багшаас бусад хүмүүсийг хүндэтгэхгүй байх нь бас учир дутагдалтай л байхгүй юү даа. Та өнөөдөр амьд явж байгаа чинь эмчийн буян шүү.

Б.Эрдэнэсүрэн: Үгүй энэ чинь хүндэтгэх тухай асуудал биш төрийн бодлогын асуудал. Сувилагч хүрэлцээтэй байгаа, бага эмч хүрэлцээтэй байгаа, их эмч дутагдалтай байгаа, багш дутагдалтай байгаа учраас бодлогоо хийж байгаа болохоос биш хөдөө байгаа болгоныг дэмжье гэсэн бодлого биш байсан байхгүй юү.

Бид бүр замруулж хаяж байна шүү дээ.

Т.Ганди: Эрдэнэсүрэн гишүүнээ би Батбаяр гишүүнд ч хэлье, Эрдэнэсүрэн гишүүнд ч хэлье. Яг суурь хуулийнхаа хүрээнд тэрүүгээрээ явчихъя. Тэрүүгээрээ явчихвал өнөөдөртөө болох гээд байгаа юм.

Л.Одончимэд:  Тийм тэрүүгээрээ явахаас өөр яах вэ.

Т.Ганди: Одоо хууль санаачлагч өргөн барьчихаад өөр өөрийнхөө дотроо ингээд, эсвэл бүр өргөн хүрээтэй замруулж хаяад, эсвэл өөр салбартай барьцуулж орж ирэх нь зарчим биш. Ажлын хэсэг байгуулаад боловсрол дээр нь юу байдаг юм бэ, эрүүл мэнд дээр нь юу байдаг юм бэ энийг нь уул яах хэрэгтэй. Би одоо Байнгын хорооны даргын хувьд энэ асуудлыг хэлэлцэх бололцоо байхгүй юм байна гэж үзэж байна.

Ц.Баярсайхан: Үгүй даргаа би.

Т.Ганди: Баярсайхан гишүүн.

Ц.Баярсайхан: Тэгэхээр ийм шүү дээ. Хуучин бол дандаа дээд боловсролтой буюу их эмчид нь асуудал хамрагдаж байсан бол сая Эрүүл мэндийн хуулиар чинь эрүүл мэндийн ажилтан гээд сувилагч, эмнэлгийн дунд мэргэжилтэн бүгдээрээ л хамрагдчихсан шүү дээ. Энийг заавал сувилагч гэж тусад нь заах хэрэггүй.

Т.Ганди: Уул нь тэгээд байгаа шүү дээ.

Ц.Баярсайхан: Саяын тохирсон юм чинь энэ хуулиараа бол олгогдоод л явчихна. Би бол тэгж л ойлгож байна.

Н.Батбаяр:  Баярсайхан гишүүнээ яг хуулиараа ярихаар эмнэлгийн ажилтан гэдгийн задаргааг сая уншсан байхгүй юү даа. Гэтэл яг 5 жилийн тэтгэмж олгох асуудал бол зөвхөн их эмч гэсэн тодорхойлолтоор байгаа байхгүй юү даа хуулийн томъёолол нь. Тийм учраас эмнэлгийн ажилтан гэсэн томъёоллыг их эмчийнх нь оронд аваачиж хийх гэж байгаа зүйл шүү дээ.

Т.Ганди: Өнөөдөр ингэж байгаа юм. Уучлаарай би яг энэ суурь хуулиудыг махаа идэж бас л хэл ам болж байж л гаргасан хууль шүү дээ. Та нар санаж байгаа байх. Тэгэхээр энэ дутагдалтай боловсон хүчин нь юу юм бэ гэхээр аймаг, орон нутагт 1053 их эмч ажиллах ёстойгоос дөнгөж 40 хэдэн хувь, 60 хэдэн хувь нь их эмчээрээ хангагдаад сувилагч, бага мэргэжилтэн, лабораторийн мэргэжилтний хангалт харьцангуй бас их эмчтэйгээ харьцуулахад гайгүй байгаад байгаа юм.

Тийм учраас чанаржуулах асуудлыг ярина уу гэхээс биш өргөн хүрээтэй авч үзэх юм бол бид нар ийм юман дээр маргаж байсан юм хуулийн ажлын хэсэг дээр.

Эмнэлгийн мэргэжилтэн гэдэг дээр чинь эмнэлгийн байгууллагад 24 жил насаараа эмнэлгийн түргэн тусламжийн тэрэг барьдаг, нойр хоолгүй явж байсан энэ жолоочийг оруулахгүй юмуу, эмнэлгийн гал тогоонд ажиллаж байгаа эмнэлгийн тусгай технологиор хоол хийдэг энэ тогооч нараа оруулдаггүй юмуу, яагаад ингээд оруулдаггүй юм бэ гээд задгайраад бөөн юм болсон юм. Ийм учраас дутагдалтай байгаа мэргэжилтнийг нөхөх төрийн бодлогын үндсэн дээр эмч нар, тэр тусмаа нарийн мэргэжлийн эмч нар дутагдалтай байна гээд оруулсан шүү дээ. Тэгэхээр өнөөдөр та нар ажлын хэсэг санаачлагч хоёр дотроо салаад зөрчилдөөд ийм байгаа тохиолдолд Байнгын хороо энэ дээр дүгнэлт гаргах шаардлага байхгүй, бэлэн биш байна гэж үзэж байна шүү дээ.

Н.Батбаяр: За тэгвэл төсөв батлагдах бэлэн биш байна гэж ажлын хэсгээс тэгвэл үзэж байна тэгвэл.

Т.Ганди: Юм болгон дээр битгий ингэ.

Н.Батбаяр: Тэгэхгүй яах юм бэ. Хоёрдугаар хэлэлцүүлэг чинь яваад дуусчихсан тийм биз дээ.

Т.Ганди: Бас дэндүү тэгж болохгүй шүү дээ. Ганцхан өөрийнхөө санаачилсан хуулийн төсөл яах гээд яахаараа нэг хүн төрийг рекетлэж байдаг юм бэ болохгүй шүү дээ.

Өө болъё, энэ ингэж байна, унагаачихъя гээд тэгээд байж болохгүй шүү дээ.

Н.Батбаяр: Төсөвт тусгагдчихсан асуудал тийм үү.

Т.Ганди: Би зарчим ярьж байна шүү дээ та нарт. Яагаад ажлын хэсэг нэгдмэл байр суурьтай орж ирдэггүй юм бэ.

Н.Батбаяр: Ажлын хэсэг нэгдмэл байр суурьтай орж ирдэггүй юм бэ. Ажлын хэсэг нэгдмэл байр суурь гэж.

Т.Ганди:  Санаачлагч, санаачлагч.

Н.Батбаяр: Ганди гишүүнээ одоо Байнгын хороон дээр хуралдахад олонхи, цөөнхөөрөө яваад олонхиоршийдвэр гаргадаг шүү дээ, ажлын хэсэг ч гэсэн олонхиор шийдвэр гаргаж байгаа тийм биз дээ.

Т.Ганди: Наана чинь Эрдэнэсүрэн гишүүн татаж авъя гэж байна.

Н.Батбаяр: Тэгвэл МАХН энэ асуудлаар хуралдчихаад тэгээд саналаа хэл дээ за юү.

Т.Ганди: За битгий тэгээ.

С.Ламбаа:  Би саналаа хэлчихье.

Л.Одончимэд: Саяынх дээрээ саналаа хураагаад явчихъя л даа.

С.Ламбаа: Юу яриад байгаа юм бэ. Энэ эмнэлгийн ажилтан, төсөвт чинь эмч, эмнэлгийн ажилтанд гээд мөнгийг нь баталчихсан байхад энэ сувилагч гэсэн энэ юмыг нь баталчих ёстой шүү дээ. Би тэгээд Улаан гишүүнээс өчигдөр төсөв хэлэлцэхэд асуусан шүү дээ.

Эмч нараа ингээд өгчихлөө. Дараа нь Төсвийн тодотгол хийх үед Улаан гишүүн бүр тодорхой хариулсан шүү дээ. Та нар Боловсролынхоо хуулинд тэр үлдчихсэн байрын багш, нийгмийн ажилтан тэр юмнуудаа оруулаад Боловсролынхоо хуульд байгаа тэр 5 жилээ өөрчилчихөөрэй. Тэгвэл төсвийн тодотголоор шийдье. Яагаад гэвэл гэхээр багш нарын мөнгийг 10 дугаар сарын 1-нд өгчихсөн юм. Тэр байтугай багш нарын мөнгөн дээр хачин, би хэлэхэд хэцүү, хуулийг бол гууль болгочихсон байхгүй юү. Дээд шүүхийн тайлбар гаргуулж байгаад.

Аймгийн төвийн багш нар авах ёсгүй байсныг өгчихсөн. Энэнээс болоод 4.8 тэрбум төгрөг илүү зарж байгаа. Одоо энэ хуулиар бол аймгийн төвийн эмч нар авахгүй шүү дээ. Яагаад вэ гэхээр нөгөө сумын гээдхийчихээр сумын эмнэлгүүд л авахаас биш нэгдсэн эмнэлэг авахгүй болчихож байгаа байхгүй юү даа.

Т.Ганди: Бишээ суурь хуулинд өөр байгаа.

С.Ламбаа: Яагаад вэ гэхээр сумын гээд хийчихээр сумын эмнэлгүүд л авахаас биш нэгдсэн эмнэлэг авахгүйболчихож байгаа байхгүй юү даа.

Т.Ганди: Бишээ суурь хуулинд өөр байгаа.

С.Ламбаа: Нэгдсэн эмнэлэг авахгүй.

Т.Ганди: Аймгийн төвд өгөхгүй.

С.Ламбаа: Өгөхгүй. Тийм учраас энэ дээр маргаад байх юм байхгүй. Энэ хууль чинь энүүгээрээ гараг. Дараа нь Боловсролын хуулинд нийгмийн ажилтан, хүмүүжлийн эрхлэгч, байрын багш З-ыг нэмж өгөх ёстой тэгээд л болоо.

Т.Ганди:   Одоо ийм юман дээр манай Нийгмийн бодлогын байнгын хорооны гишүүд байна тийм үү дийлэнх нь. 99 хувь нь. Яг нэг зарчим бид нар яримаар байгаа юм. Юу юм бэ гэхээр төрийн үйлчилгээний албан хаагчдаа, энэний статусыг нь дараа ярих байх. Цаашдаа Шинжлэх ухааны академид ажиллаж байгаа, хөдөө орон нутагт нойр хоолгүй явдаг, хөлдүүс, хэрэгс ухаж байдаг энэ улсуудын асуудал л мэргэжлээс шалтгаалах өвчтэй болдог, тоосонцортой болдог энэ асуудал 5 жил тутамд удаан жил ажилласнаар нь ингээд нэмэгдэл өгөөд байх салбаруудын хэмжээ бол өргөсөөд байгаа юм.

Уул нь бид нар дутагдалтай, өнөөдөр яах аргагүй хөгжиж байгаа улс орны хэмжээнд оюунаа, эрүүл мэндээ дэмжиж эхний прератить өгч л энэ асуудлуудыг оруулж ирж байгаа шүү дээ. Ер нь цааш нь нэг зарчим тогтоохгүй бол шинжлэх ухааных ч тэр, нийгмийн ажилтных ч тэр, нийгмийн  халамжийн байгууллагынх тахир дутуутай ажилладаг ч тэр, нойр хоолгүй сэтгэцийн эмгэгтэй улсуудад ч зодуулж нүдүүлдэг бөөнпроблем яриад л цаас бичиг судалгаа болоод орж ирдэг байхгүй юү. Тийм учраас төрийн бодлогын түвшинд, энэ Байнгын хорооны бодлогын түвшинд нэг шугам татаж нэг зарчим тогтоож орж ирэх ёстой байгаа юмаа уул нь.

Ингэж чадахгүй байгаа учраас.

Н.Батбаяр:    Шууд саналаа хураачихъя тэгэх үү, тэгээд л явъя.

С.Ламбаа: Үгүй ээ та одоо юу яриад байгаа юм бэ. Энэ эмч, багш хоёрыг энэ 5 жилийн юманд оруулсан нь буруу гэж үзээд байгаа юмуу.

Т.Ганди: Буруу бишээ. Хамгийн гол нь.

С.Ламбаа:  Суманд, тосгон багш, эмчийг гүйцээх гэж л оролдсон бодлого шүү дээ.

Т.Ганди: Хамгийн гол нь Эрдэнэсүрэн, Батбаяр гишүүн хоёр хууль санаачлагчид өөрсдөө зөрүүтэй оруулж ирээд Байнгын хорооны ажилд...

Н.Батбаяр: Зөрүүтэй оруулж ирээгүйээ. Эрдэнэсүрэн гишүүн хувь хүнийхээ хувьд саналаа хэлсэн. Тэрийгээ тэр Их Хурал дээр хэлнэ биз. Би ажлын хэсгээ төлөөлж оруулж ирж байгаа хүн саналаа хэллээ. Горимын санал дэмжиж байна. Маргаад яах вэ, саналаар шийдье тийм биз дээ.

С.Ламбаа: Саналаа хураана, нэг юм асуугаадах уу.

Б.Эрдэнэсүрэн: Ганди гишүүнээ сая Ламбаа гишүүн ярилаа шүү дээ. Тэгж ойлголцоод явах уу.

Би зүгээр байна шүү дээ. Та нар хүнд байдалд орно гэдэг үүднээс нь хэлж байгаа болохоос энийг өгөөд явж болно шүү дээ. Хамгийн гол нь эргээд бид нар маш их мөнгө гарч ирэх гээд байгаа юм.

Эмч, сувилагч нарт нь өгчихөөд багш нарт заавал өгөх хэрэгтэй.

Н.Батбаяр: Та багш нарын тухай хууль гаргахдаа энийг бодох байсан байхгүй юү. Завхруулсан хүн чинь та байхгүй юү даа.

Б.Эрдэнэсүрэн: Тэгж ярих юм бол завхруулсан улсууд та нар. Би хөдөөгийн, наад Ламбаа чинь санаачлагчдын нэг. Та нар өөрсдөө зүтгүүлсээр байгаад аймгийн төвийн сургууль.

Т.Ганди: Эрдэнэсүрэн гишүүнээ болъё болъё.

Б.Эрдэнэсүрэн: Хүнд би хариулт өгч болдоггүй, дандаа тийм юм ярьж байдгаа чи болиоч.

Т.Ганди: Над руу та нар бүгдээрээ л дайрч байна шүү дээ.

Б.Эрдэнэсүрэн: Өөрсдөө замруулж хаячихаад.

С.Ламбаа: Би нэг хуулин дээр асуулт асуугаадахъя.

Т.Ганди: Одоо асуултаа зогсоо болъё.

С.Ламбаа: Та нар энийг хар л даа. Эрүүл мэндийн тухай хуулинд нэмэлт, өөрчлөлт оруулах хуулийг энэ мөнгөө 2001 оны 1 дүгээр сарын 19-ний өдрөөс хойш гэж байна тийм үү.

Т.Ганди: Энэ өөрчлөлт оруулах хуулийг дэмжиж байгаа гишүүд, өөрчлөн найруулах энэ хуулийг дэмжиж байгаа гишүүд гараа өргөнө үү.

С.Ламбаа: Аль хууль вэ, алийг нь.

Үгүй. Дагаж мөрдөх журмын тухай хууль дээр 2001 оны 1 дүгээр сарын 19-ний өдрөөс хойш 5 жил ажилласан гэдэг нь хэвээрээ юү. Энэ маш зөв. Ганцхан багш нартай барьцалдах юм нь юу вэ гэхээр 20 жил ажилласан

Т.Ганди: Дэмжиж байгаа гишүүд гараа өргөнө үү. 9-5. Цөөнх болох уу.

Л.Одончимэд: Эрдэнэсүрэн гишүүн цөөнх болохгүй юмуу.

Б.Эрдэнэсүрэн: Болохгүй, болохгүй.

Т.Ганди: Санаачлагчаас өөр хүн уншаарай. Авдай гишүүн уншчих.

Дараагийн асуудал.

Эрүүл мэндийн тухай хуульд өөрчлөлт оруулах тухай энэ дэмжигдчихсэн хууль тиймээ.

С.Ламбаа: Энэ эмч, сувилагч гэсэн үү. Энийг шууд баталъя.

Т.Ганди: Би нэг юмны танилцуулга хийгээдэхье.

Би нэг юмны танилцуулга хийгээдэхье. Засгийн газарт хэдэн гишүүн өргөн барьсан хуулийг Засгийн газраас хариу ирэхдээ бүх кабинетын гишүүдээр гарын үсэг зуруулах цагийн багтаамж байхгүй байна. Шууд тогтоолын төслийг тогтоол маягаар нь, хуульчилсан биш тогтоол маягаар нь дэмжье гэж өргөн мэдүүлсэн байгаа. Сая тараагдаж байна.

Цэргийн албан хаагчийн тэтгэвэр тогтоогдсон иргэнд нэг удаагийн буцалтгүй тусламж олгох тухай энэ хууль бол эргэж үйлчлэхгүй, тэгээд Ардчилсан намын зөвлөл, Хувьсгалт намын бүлэг дээр зарчмын хувьд тохиролцоонд хүрсэн, төсвийн хэлэлцүүлгүүдийн эхний үзэл баримтлалын хүрээнд дэмжигдсэн ийм асуудал байна.

Энэ яах вэ дахиад манай Байнгын хорооны гишүүд өөрсдөө оруулсан хуулиудаа, дэмжсэн хуулиудыг асуугаад байхгүйн үүднээс товчхон танилцуулчихъя.

Аль нэг сангаас олгох боломж байхгүй. Буцалтгүй тусламж, баталгаатай нь дээр. Батбаяраа чи дандаа тэгж хэлдэг шүү. Баталгаатай нь дээр.

95 оноос өмнө цэргийн албан хаагчдын тэтгэвэр тогтоолгосон иргэн нэг сая төгрөгийн нэг удаагийн буцалтгүй тусламжийг урьдчилсан тооцоогоор нийт 5700 хүнд олгоход 5.7 тэрбум төгрөг шаардагдахаар байгаа.

Гэтэл цэргийн байгууллагын орон тоо, зохион байгуулалтын өөрчлөлтөөр халагдаж нөхөн олговор авч байгаа иргэдийн тоог нарийвчлан гаргах боломжгүй байгаа тул тусламж авах иргэдийн тоо өсөх магадлалтай. Ийм учраас гишүүдийн өргөн барьсан хуулийн хүрээнд анхны судалгаа хийсэн 6 тэрбум 800 сая төгрөгийг хүрээг нь өргөтгөнө тиймээ гишүүд. Би зүгээр санаачлагчийн хувьд тэгж бодож байгаа. Тэгэхээр энэ Засгийн газрын өргөн барьсан санал дээр энэ тоо өсөх магадлалтай гэдэг маань 6.8 тэрбум гэдэг ерөнхий багцаа төсөвт суугдчихсан байгаа шүү дээ.

Тэр хүрээндээ тоогоо нарийвчилж оруулж ирэх ёстой. Ингээд дэмжиж байгаа гишүүд гараа өргөнө үү.

Н.Батбаяр: Нэг юм асууя. Ажлын хэсэг дээр яригдаж тоогоо хийхдээ бид нар анхны санал нь орж ирэхдээ 18 сарын гэж орж ирсэн байхгүй юү.

Т.Ганди: 12 болсон юм.

Н.Батбаяр: 12 болсон юм.  Одоо 12 сар биш болоод 1 сая гэж тоо боллоо шүү дээ. Тэгэхээр энэ нь түрүүчийнхээ 12 сартайгаа уялдаж байгаа юү Батжаргалаа.

Т.Ганди: Дутуу дутуу. 800 сая гаруй төгрөг дутаж байгаа үндсэн бол тийм байгаа биз Батжаргалаа.

Б.Батжаргал:  Бид нар тооцоогоо хийхдээ 4800-гаар тооцоо хийгээд 1.2 сая төгрөг гэсэн тооцоо хийсэн байгаа. Гэтэл хүмүүсийн тоо нэмэгдсэн. Гэхдээ олгох мөнгө нь 1 саяар орж ирсэн байна. Ингэхээр 5 тэрбум 700 гээд энэ мөнгө нь ойролцоо очих юм. Ажлын хэсэг дээр ярьсан тоог би буруу санаагүй бол 6 тэрбум гэж байсан.

Тэгээд хэрвээ таны уншсан форматаар  явах юм бол хүрээг нь өргөтгөхгүйгээр 5700 гэдэг дотроо хүмүүсийнхээ тоог бариад 1 саяараа тооцох юм бол одоо төсөвт тусссан мөнгө хүрнэ.

Т.Ганди: Батжаргалаа ийм байгаа юм. Би яг энэ дээр нухаж нэлээд тоо цуглуулсан юм.

Ажлын хэсэгт бидний оруулсан анхны саналаар 6.8 тэрбум төгрөг, 5700 хүн гэдгээр орсон. Тэгээд 6 саяар ажлын хэсэг дээр яриад хугацааг нь бууруулаад багтаа гэсэн байна лээ. Тэгэхээр Онцгой байдлын газар, Хилийн ба дотоодын цэргийн тоо дутуу ирсэн байдаг юм. Энэ дээр чинь маргаан үүссэн юм.

Н.Батбаяр: Энэ зөвхөн армийнх юмуу.

Т.Ганди: Арми, зэвсэгт хүчин гээд, цагдаа байхгүй юү. Тэгэхээр Хилийн ба дотоодын цэрэг, дээрээс нь Онцгой байдлын ерөнхий газар өргөжин зохион байгуулагдсан шүү дээ. Тэгэхээр тэд нар орох юм бол 6 тэрбум төгрөгт багтаах арга хэмжээ авах хэрэгтэй юм.

Н.Батбаяр: Мөнгөний хэмжээ бол 6 тэрбумаар тооцогдсон. Тэгэхдээ 1 хүнд 12 сарын цалинтай тэнцэх гэж явсан байхгүй юү даа. Тэгэхээр энэ чинь нэг хүнд 12 сарын цалин гэдэг чинь хүн болгон өөр өөр авна гэсэн үг шүү дээ. Энэ бол бүгдийг нь тэгшитгээд нэг болчихож байна шүү дээ. Жаахан зарчмын зөрүүтэй байгаа биз. Энийгээ Засгийн газар ухамсарлаж орж ирж байна гэж үзэж байна уу. Тэгээд сүүлд ньасуулдал гарах вий. Урьд нь буцааж олгосон юм дандаа сарын цалингаар явсан юм байна лээ шүү дээ. Гэтэл энэ болохоор хурандаа ч байсан, ахлагч ч байсан бүгдээрээ адилхан явах гэж байна шүү дээ. Тэгэхээр энэ зарчим нь арми дээр ганцхан ийм зарчим болоод бусад дээр нь өөр байна гэдэг асуудал дахиад гарч ирэхвий гэдэг дээр болгоомжилж байгаа учраас бид нар анх орж ирэхдээ 12 сараар оруулж ирсэн юм.

Тэгэхээр 12 сарын Засгийн газрын саналаар тогтмол нэг дүн болгож байна шүү гэдгийг л бид гишүүд анхааралдаа аваач гэж хэлэх гэж байхгүй юү. Нэн ялангуяа Ганди гишүүн таныг. Та бол миний бодож байгаа  энэ асуудлыг санаачлагчийн нэг юм байна лээ тийм үү.

Тэгэхээр хуучин хурандаа, ахлагч хоёр байсан бол хурандаа нь арай илүү аваад  ахлагч нь арай бага авах гэснийг бүгдийг нь тэгшитгээд адилхан дүн болгочихлоо. Ингэснээр дараа нь цэргийн албан хаагчдаас тэтгэвэрт гарсан улсуудаас асуудал гарч ирэхгүй биз дээ гэж би тодотгож асуух гээд байна л даа.

Т.Ганди: За яах вэ дээ. Гарсан хуулийг яаж тайлбарлаж, яаж энэ чадамжийнхаа төсвийн хүрээнд бид нар нэг удаагийн нийгмийн асуудлыг нь шийдвэрлэж байна вэ гэдэг асуудлыг зохицуулж ярих байх.

Хамгийн гол нь.

Н.Батбаяр:  Уг нь энэ асуудлыг бид нар нэгмөсөн шийдээд хаах ёстой байхгүй юү даа.

Т.Ганди: Хаагдана гэж би бодож байна.

Н.Батбаяр: Гэтэл нэг сая төгрөг өгчихөөр би хаагдахгүй болов уу гэж бодогдоод байх юм.

Т.Ганди: Үгүй ээ хаагдана. Би ингэж бодож байна.

Н.Батбаяр:  Та хаагдана гэж ёс төгөлдөр хэллээ шүү.

Ц.Сүхбаатар: Би нэг юм асууя. Энэ чинь нөгөө цэргийн албан хаагчийн тэтгэвэртэй холбоотой юм орж ирж байгаа шүү дээ. Яагаад нөгөө дотоодын...

С.Ламбаа: Тэр чинь угаасаа хамаагүй юм байхгүй юү. Цэргийн албан хаагчийн тэтгэвэр чинь хуулиараа тэд нар хамаардаггүй юм шүү дээ уг нь.

Ц.Сүхбаатар:  Хамаарахгүй шүү дээ. Зөвхөн цэргийн албан хаагчид.

С.Ламбаа: Та одоо бүр холиод байх юм өргөтгөх гээд.

Т.Ганди:  За боль л доо. Холиогүй тийм учраас УИХ-ын тогтоолоор энэ ямар нэгэн тэтгэврийн сангаас олгогдохгүй, энэ төсвөөс олгох ёстой учраас тогтоолоо нэг удаа буцалтгүй тусламж маягаар оруулж ирье гэж тохирсон. Анх өргөн барьсан хууль нь ямар нэгэн байдлаар тэтгэмж хэлбэрээр болгоё гэхээр энэ зарчим нь таарахгүй байна тэтгэмжийн санд орохгүй. Тийм учраас буцалтгүй тусламж маягаар нэг удаа 95 оноос өмнө тэтгэвэрт гарсан үнэ, инфляци, цалингийн системийн өөрчлөлтөөс хохирсон, тэгээд дандаа 24 жил ажиллаад бүгдээрээ армиас цомхотголд орсон улсуудыг л хамрах хүрээ юм.

Ц.Баярсайхан:  Ганди даргаа нэг санал хэлье.

Энэ дээр чинь цэргийн албан хаагч гээд байна шүү дээ.

С.Ламбаа: Тогтоол чинь цэргийн албан хаагч байхгүй юү.

Т.Ганди: Мөрдөстэй, цолтой тийм улсууд байгаа.

С.Ламбаа: Цэргийн албан хаагч гэхээр онцгойгийнхон цэргийн албан хаагч биш шүү дээ.

Ц.Баярсайхан: Мөрдөстэй гэхээр чинь өөр улсууд орчихоод байгаа байхгүй юү.

Т.Ганди: Тэрийгээ яах вэ найрлагын түвшингээр хэдүүлээ хэлэлцэх түвшиндээ одоо оруулаад л ирье л дээ. Яагаад гэхээр хамрах хүрээ нь орчихсон, хүний тоо нь орсон, мөнгөний тоо нь орсон байхгүй юү.

Ц.Баярсайхан: Батбаяр гишүүн нэг юм яриад байна шүү дээ. Энэ одоо хаагдаж байгаа юмуу, нээгдэж байгаа юмуу, 12 сар гэж яриад байна шүү дээ. Энүүгээр бол тодорхой асуудал нээгдсэн шүү. Одоо 1990, 1991 онд хөнгөлөлттэй нөхцлөөр тэтгэвэрт гарсан, 97 онд 40000 хүнийг бид нар нөхөн олговор олгож гаргасан. Одоо энэ хүмүүс бас яг ялгаа байхгүй тодорхой хэмжээгээр яригдана. Энэ хүмүүст нэмэгдэл тэтгэвэр олгох, буцалтгүй тусламж олгох асуудал гарч ирнэ. Хохирсон гэж зөндөө хүмүүс ярьдаг. Тэтгэвэртээ гарчихсан хэрнээ өлгий сүүний мөнгө авч байсан ч тохиолдол бий. Тийм учраас ийм юм гарна шүү.

Энэ нийгмийн чанартай арга хэмжээнүүдээ та Байнгын хорооны даргын хувьд нэг базаад ер нь цаашдаа энэ улс төрийн намууд шийдвэртэй арга хэмжээ авахгүй бол болохгүй. Одоо хөдөө гадаа гандаж явдаг гээд янз янзын гээд улсууд ярих юм бол малчид хүртэл нэмэгдэл тэтгэвэр авах ёстой шүү.

Т.Ганди: Ажлын хэсэг дээр хоёр намын бүлэг, зөвлөл хоорондоо ярьсан, энэ консенсуст хүрсэн энэ асуудал, Засгийн газар шийдвэрлэсэн асуудал, фортуна орж ирэхээрээ асуудал шийдэгдэхгүй хаялаа гэдэг. Ганди оруулж ирэхээр асуудал эргэлзээтэй байна гэж ийм юм байхгүй шүү. Нэг зарчмаар үйлчилнэ.

С.Ламбаа: Хөөе саналаа хураалгаач.

Т.Ганди: Санал  дэмжсэн, дэмжсэн.

С.Ламбаа: Дэмжээгүй.

Т.Ганди: Дэмжигдсэн байгаа, чи л дэмжихгүй биз.

С.Ламбаа: Зөвхөн цэргийн албан хаагч шүү.

Т.Ганди: Тэрүүгээр л санал хураачих, чи гаргачих.

Ц.Баярсайхан: Үгүй ээ энэ өргөн барьсан юм л тийм байна шүү дээ.

Т.Ганди: Үгүй ээ тэрүүн дээр одоо хэлэлцэх эсэх асуудлаа шийдээд эхний хэлэлцүүлгээр нь шууд санал хураалгаад батлуулах уу, үгүй юү гэдэг дээр маргааш юмуу, үдээс хойш юмуу тайм аут  аваад хэлэлцэх асуудлаа шийднэ шүү дээ тиймээ.

Анхны хэлэлцүүлэг хийгдэнэ. Тэрэн дээр нь найруулгын юугаар Онцгой байдал, Хилийн ба дотоодын цэрэг гэдгээ оруулаад ирчихье. Тэгэхгүй болохоор хэлэлцэх эсэх асуудлаа шийддэг юу чинь өнгөрчихсөн горим зөрчинө шүү дээ.

С.Ламбаа:  Үгүйээ наана чинь баахан хүн нэмэгдсэн шүү дээ. Зүгээр л цэргийнхээрээ л явчих л даа.

Н.Батбаяр:  Ганди гишүүнээ Засгийн газраас оруулж ирснээрээ явсан л дээр биз дээ. Тэд нар нэг юм бодоо биз дээ, тийм биз дээ, тооцоо биз дээ.

С.Ламбаа: Тэрүүгээрээ л явъя дэмжиж байна, хэлэлцье.

Т.Ганди: Протоколд Батбаяраа нэг юм тохиръё. Чи бултдаг шүү. Цэргийн дотор онцгойхон байгаа, хилийн ба дотоодын цэргийн тооцоо байгаа шүү. Тэрийг би хэлье.

Ц.Сүхбаатар: Ганди гишүүн протоколд тэмдэглүүлэхгүй бол болохгүй.

Цэргийн албан хаагчийн тэтгэвэр тэтгэмж тогтоох тухай хууль гээд бие даасан хууль үйлчилж байгаа. Тэрхуулинд...

Т.Ганди: Хамаарахгүйгээр буцалтгүй тусламжийн хүрээнд энэ хилийн ба дотоодын цэрэг, хэлэлцэх асуудлынхаа эрхийг авсны дараагаар найрлагын шинж чанартай онцгой ба хилийн ба дотоодын цэргээ оруулаад ирье. Яагаад вэ гэхээр нэг удаагийн буцалтгүй тусламж эргэж үйлчлэхгүй, тэтгэмжийн сангаас авахгүй, төсвөөс зохицуулагдаж байгаа ойлгосон уу.

Ц.Сүхбаатар:  Тиймээ тийм. Тэгэхдээ цэргийн албан хаагчийн тэтгэвэр тэтгэмжийн хуульд заасны дагуу цэргийн тэтгэвэр авах эрх үүссэн хүмүүст л өгнө шүү.

Т.Ганди: Тийм юм байхгүй, чи юу яриад байгаа юм бэ.

Ц.Баярсайхан: Эд нар дээр чинь тийм байгаа байхгүй юү даа. Нөгөөдүүл нь хамаарахгүй  шүү дээ. Хэрвээ нөгөөдүүлд нь өгнө гэвэл дахиж шинээр хууль өргөн барьж байж явна шүү дээ. Энүүгээр бол болохгүй шүү дээ.

Н.Батбаяр: Ганди даргаа юу болов тэгээд.

Т.Ганди: Батбаяраа би нэг юм уншия. Тэгэхээр сая Сүхбаатарын ярьж байгаа энэ нэг муу юм, мэдээ санаад байна. Одоо нэг дээр үеийн хуулийг. Яагаад вэ гэхээр ингээд байна шүү дээ.

Цэргийн тэтгэвэр, тэтгэмж авах албан хаагч дотроо Ламбаа, Ламбаа гараад явчихсан уу.

Энэ дээр ахлах, зэвсэгт хүчний кадр мэргэжилтнүүд эд нар орчино генерал, офицер, ахлагч түрүүч, байлцагч, хилийн цэргийн жинхэнэ албаны генерал, ахлах түрүүч, байлдагч, дотоодын цэргийн жинхэнэ албаны, тагнуулын байгууллагын, цагдаа ба галын, дайчилгааны сургууль зохион байгуулалтад оролцож байгаа цэргийн үүрэгтэн, гал түймэртэй тэмцэх байгууллага. Энэ байгууллагуудын чинь юм нь 7 субъект чинь нэгтгэгдээд онцгой байдалд орчихсон учраас үндсэндээ тэр 5700-ын хамтрах хүрээнд орох л юм байна.

Би хууль санаачлагчаас хасагдсан, Ганди уншия даа.

Н.Батбаяр:  Тогтоолыг чинь шууд хэлэлцээд баталчихдаггүй билүү.

Т.Ганди: Үгүй шүү дээ З шаттай тогтоол.

Одоо хэлэлцэх эсэх асуудлаа шийдчихээд анхны хэлэлцүүлэг дээрээ жаахан стилестикээ юу яагаад, за Ганди уншина. Баярлалаа.

Хуралдаан 13 цаг 35 минутад завсарлав.

Соронзон хальснаас хянаж буулгасан:

Хуралдааны нарийн бичгийн дарга                                                       В.ОЮУН